62019CO0769_INF
Διάταξη του Δικαστηρίου (δέκατο τμήμα) της 14ης Ιανουαρίου 2021 –UC και TD (Τυπικά ελαττώματα στο κατηγορητήριο)
(Υπόθεση C‑769/19) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Δικαστική συνεργασία σε ποινικές υποθέσεις – Οδηγία 2012/13/ΕΕ – Δικαίωμα ενημέρωσης στο πλαίσιο ποινικών διαδικασιών – Άρθρο 6 – Δικαίωμα ενημέρωσης των υπόπτων ή κατηγορουμένων σχετικά με τα δικαιώματά τους – Άρθρο 47, δεύτερο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης – Εκδίκαση υπόθεσης εντός ευλόγου προθεσμίας – Εθνική νομοθεσία που προβλέπει την αναστολή της ποινικής διαδικασίας στην περίπτωση διαπίστωσης από το δικαστήριο τυπικών ελαττωμάτων στο κατηγορητήριο – Αναπομπή της υπόθεσης στην εισαγγελία για τη σύνταξη νέου κατηγορητηρίου – Παραδεκτό»
Δικαστική συνεργασία σε ποινικές υποθέσεις – Δικαίωμα ενημέρωσης στο πλαίσιο ποινικών διαδικασιών – Οδηγία 2012/13 – Δικαίωμα ενημέρωσης σχετικά με την απαγγελλόμενη ποινική κατηγορία – Δικαίωμα εκδίκασης της υπόθεσης εντός ευλόγου χρονικού διαστήματος – Εθνική ρύθμιση που προβλέπει την αναστολή της ποινικής διαδικασίας σε περίπτωση διαπίστωσης τυπικών ελαττωμάτων στο κατηγορητήριο – Υποχρέωση αναπομπής της υπόθεσης στην εισαγγελία για τη σύνταξη νέου κατηγορητηρίου – Παραδεκτό
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47, εδ. 2· οδηγία 2012/13 του Ευρωπαϊκού Κοινοβουλίου και του Συμβουλίου, άρθρο 6 §§ 1, 3 και 4)
(βλ. σκέψεις 43-53, 56, 59 και διατακτ.)
Διατακτικό
Το άρθρο 6, παράγραφοι 1, 3 και 4, της οδηγίας 2012/13/ΕΕ του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με το δικαίωμα ενημέρωσης στο πλαίσιο ποινικών διαδικασιών, το άρθρο 47, δεύτερο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης καθώς και η αρχή της υπεροχής του δικαίου της Ένωσης και το δικαίωμα σεβασμού της ανθρώπινης αξιοπρέπειας έχουν την έννοια ότι δεν αντιτίθενται σε εθνική νομοθεσία η οποία, στην περίπτωση κατηγορητηρίου το οποίο παρουσιάζει πλημμέλειες, υπό την έννοια ότι το περιεχόμενό του περιέχει ασάφειες, ελλείψεις ή αντιφάσεις, δεν παρέχει στον εισαγγελέα καμία δυνατότητα να τις θεραπεύσει κατά την προπαρασκευαστική συζήτηση στο ακροατήριο, κατά την οποία αυτές διαπιστώνονται, και κατ’ αυτόν τον τρόπο υποχρεώνει το δικαστήριο να αναστέλλει τη διαδικασία και να αναπέμπει την υπόθεση στην εισαγγελία για τη σύναξη νέου κατηγορητηρίου.
(
1
)	ΕΕ C 27 της 27.1.2020.